stanford-oval/wikipedia huggingface dataset:
ปลาฉลามขาว
พฤติกรรมทั่วไป

พฤติกรรมและรูปแบบสังคมของปลาฉลามขาวยังไม่เป็นที่แน่ชัด จากการทดลองล่าสุดพบว่า ปลาฉลามขาวเป็นสัตว์สังคมมากกว่าที่เราคาด ที่แอฟริกาใต้ ปลาฉลามขาวจะเหมือนมีลำดับชั้นทางสังคมโดยขึ้นอยู่กับขนาด เพศ และตำแหน่งจ่าฝูง ตัวเมียจะมีอำนาจมากกว่า ตัวผู้ตัวใหญ่กว่าจะมีอำนาจมากกว่าตัวเล็กกว่า เจ้าถิ่นจะมีอำนาจมากกว่าผู้มาเยือน เมื่อมีการล่าจะสั่งการกันอย่างเป็นระบบ และเมื่อมีความขัดแย้งก็จะมีวิธีการเพื่อหาทางออกแทนที่จะสู้กันถึงตาย ฉลามที่สู้กันเองพบเห็นน้อยมาก แต่บางครั้งก็พบฉลามตัวที่มีรอยกัดซึ่งเป็นขนาดรอยฟันฉลามตัวอื่น ทำให้สันนิษฐานได้ว่าปลาฉลามขาวเป็นสัตว์ที่หวงแหนอาณาเขต  เมื่อมีผู้รุกรานก็จะทำการเตือนด้วยการกัดเบา ๆ เพื่อแสดงถึงความเป็นเจ้าของอาณาเขต
ปลาฉลามขาวเป็นฉลามไม่กี่สายพันธุ์ที่พบว่าสามารถโผล่หัวขึ้นมาเหนือน้ำและมองหาเหยื่อได้และยังสามารถกระโจนขึ้นเหนือน้ำได้ (spy-hopping) 
มีข้อสงสัยว่าพฤติกรรมนี้อาจเป็นพฤติกรรมที่เรียนรู้มาจากมนุษย์เนื่องจากฉลามมีประสาทรับกลิ่นที่ไวมาก เมื่อปลาฉลามขาวพบกับนักท่องเที่ยวที่มีกลิ่นตัวแรง มันก็มีความอยากรู้อยากเห็นและแสดงความฉลาดของมันออกมาเมื่อสถานการณ์อำนวย
ฉลามขาวมีจมูกที่ไวต่อกลิ่นเลือดเป็นอย่างมาก เพราะฉลามขาวสามารถได้กลิ่นเลือดเพียง 1 หยดที่อยู่ไกลออกไปถึง 3 กิโลเมตร
ปลาฉลามขาวกับมนุษย์

เรื่องของปลาฉลามขาวจู่โจมมนุษย์ เป็นที่รู้จักกันมากผ่านทางภาพยนตร์ อย่างเช่นเรื่อง จอวซ์  (Jaws)  ผลงานของสตีเวน สปีลเบิร์ก (Steven Spielberg)  แสดงให้เห็นถึงภาพฉลามที่โหดร้าย กินคน และเป็นอันตรายอย่างยิ่งกับมนุษย์ให้ฝังในใจของผู้ชม ซึ่งอันที่จริงแล้วมนุษย์ไม่ใช่เหยื่อของฉลามตามธรรมชาติ  ตัวอย่างเช่น ในทะเลเมดิเตอร์เรเนียน มีรายงานยืนยันฉลามจู่โจมมนุษย์เพียง 31 รายในรอบ 200 ปี  และเป็นส่วนน้อยที่เสียชีวิต กรณีที่เสียชีวิตจะเป็นกรณีที่ฉลามลองกัดดูมากกว่า เพราะอยากรู้อยากเห็น ปลาฉลามขาวยังลองกัดพวกสิ่งของอื่น ๆ เช่น ทุ่นลอยน้ำ และของที่มันไม่คุ้นเคยอื่น ๆ และบางครั้งก็จะใช้เพียงริมฝีปากกัดโดนนักเล่นเซิร์ฟเพราะอยากรู้ว่ามันเป็นอะไรกันแน่
ในกรณีอื่น ๆ อาจเกิดขึ้นมาจากความเข้าใจผิด ที่จู่โจมนักเล่นเซิร์ฟจากด้านล่างเพราะเห็นเพียงเงาดูแล้วคล้ายกับแมวน้ำ หลายกรณีเกิดขึ้นในช่วงที่ทัศนะวิสัย  ไม่เอื้ออำนวยกับการมองเห็นและในกรณีที่ประสาทสัมผัสด้านอื่นมีประสิทธิภาพลดลงหรืออาจเป็นเพราะว่าสายพันธุ์ของปลาฉลามขาวไม่ค่อยถูกปากกับรสชาติของมนุษย์ หรือรสชาติไม่ค่อยคุ้นเคย
อย่างไรก็ตาม นักวิทยาศาสตร์มีทฤษฎีที่ว่า ทำไมอัตราการจู่โจมมนุษย์ที่ร้ายแรงถึงต่ำ ไม่ใช่เพราะว่าปลาฉลามขาวไม่ชอบเนื้อมนุษย์ แต่เป็นเพราะมนุษย์สามารถหนีขึ้นจากน้ำได้หลังจากถูกจู่โจมครั้งแรก ในปี 1980 มีรายงานของ จอห์น แม็คคอสเกอร์ (John McCosker) บันทึกว่า นักดำน้ำที่ดำเดี่ยวคนหนึ่งถูกปลาฉลามขาวจู่โจมจนสูญเสียอวัยวะบางส่วนไปแต่ยังว่ายน้ำหนีมาจนได้รับความช่วยเหลือจากเพื่อน ๆ ให้ขึ้นมาจากน้ำได้ก่อนที่จะถูกปลาฉลามขาวเผด็จศึก จึงสันนิษฐานได้ว่ารูปแบบการจู่โจมของปลาฉลามขาว คือ จู่โจมสร้างบาดแผลสาหัสก่อนในครั้งแรกแล้วรอให้เหยื่อหมดแรงหรือเสียเลือดจนตายแล้วค่อยเข้าไปกิน แต่มนุษย์สามารถขึ้นจากน้ำได้ (อาจหนีขึ้นเรือ) ด้วยความช่วยเหลือของคนอื่นซึ่งเป็นพฤติกรรมที่ไม่คุ้นเคยสำหรับเหยื่อของปลาฉลามขาวทำให้การจู่โจมครั้งนั้นล้มเหลวไป
ข้อสันนิษฐานอีกประการก็คือ มนุษย์ไม่มีคุณค่าทางอาหารมากพอสำหรับปลาฉลามขาว เพราะว่าปลาฉลามขาวมีระบบการย่อยที่ค่อยข้างช้า และร่างกายของมนุษย์มีกระดูก กล้ามเนื้อและไขมันมากเกินไป ส่วนใหญ่ปลาฉลามขาวจะเป็นฝ่ายหมดความสนใจมนุษย์ที่ถูกโจมตีครั้งแรกก่อนเอง และเหตุที่มนุษย์สียชีวิตก็เพราะสูญเสียเลือดมากเกินไปจากการสูญเสียอวัยวะบางส่วนมากกว่าที่จะเป็นการสูญเสียอวัยวะสำคัญหรือถูกกินทั้งตัว
นักชีววิทยาบางคนให้ความเห็นว่า จำนวนผู้เสียชีวิตที่มีสาเหตุมาจากถูกปลาฉลามขาวจู่โจมในรอบ 100 ปี มีน้อยกว่าจำนวนผู้เสียชีวิตที่ถูกสุนัขกัดเสียอีก แต่ความเห็นนี้ยังไม่ค่อยถูกต้องนักเพราะว่ามนุษย์มีสายสัมพันธ์ที่ใกล้ชิดกับสุนัขมากกว่าปลาฉลามขาวจึงมีโอกาสมากกว่าเมื่อเทียบกับฉลาม มนุษย์ได้มีความพยายามที่จะประดิษฐ์ชุดป้องกันฉลามแต่ในปัจจุบันอุปกรณ์ที่มีประสิทธิภาพมากที่สุดในการป้องกันปลาฉลามขาวคือ อิเล็กทรอนิค บีคอน  (electronic beacon)  ซึ่งนักประดาน้ำและนักเล่นเซิร์ฟจะใช้กัน  โดยมันจะส่งคลื่นแม่เหล็กไฟฟ้าไปรบกวนสัมผัสพิเศษของปลาฉลามขาว
ทัวร์ปลาฉลามขาว

การดำน้ำในกรงกลายเป็นธุรกิจทัวร์ที่เป็นที่นิยมของนักท่องเที่ยวที่ต้องการความตื่นเต้นแบบใหม่  และผู้ที่ต้องการศึกษาปลาฉลามขาวอย่างใกล้ชิด ผู้มาชมปลาฉลามขาวจะอยู่ในกรงที่มั่นคงแข็งแรงซึ่งจะเป็นจุดที่เห็นปลาฉลามขาวได้ชัดเจนที่สุดโดยที่ยังปลอดภัยอยู่ และเมื่อต้องเผชิญหน้ากับสัตว์นักล่าที่ตัวใหญ่ และดุร้ายอย่างปลาฉลามขาวย่อมเป็นสถานการณ์ที่ทำให้อดรีนาลีนฉีดพล่านไปทั่วร่างกาย เป็นประสบการณ์ที่น่าค้นหา ทำให้ธุรกิจนี้เติบโตขึ้นอย่างมากในแถบอ่าวของออสเตรเลียที่มีพบปลาฉลามขาวบ่อยครั้ง วิธีการล่อปลาฉลามขาว คือ การใช้เหยื่อที่ชุ่มไปด้วยเลือดไปเป็นเป้าล่อ เรียกความสนใจของปลาฉลามขาว ซึ่งการกระทำดังกล่าวกลายเป็นที่วิพากษ์วิจารณ์กันมากว่าจะทำให้ปลาฉลามขาวเริ่มคุ้นเคยกับมนุษย์มากขึ้น และจะมีพฤติกรรมเข้าหามนุษย์แลกกับอาหารซึ่งจะเป็นสถานการณ์ที่อันตราย  มีการกล่าวหาว่า การใช้เหยื่อที่ชุ่มด้วยเลือดล่อให้ปลาฉลามขาวเข้ามาใกล้กรงอาจเป็นการยั่วโมโหให้ปลาฉลามขาวจู่โจมกรงจึงได้มีการเลี่ยงให้ใช้เหยื่อล่อให้ค่อนข้างห่างกรงออกไปเพื่อที่ปลาฉลามขาวจะได้ว่ายผ่านไปเฉย ๆ
บริษัทที่ทำธุรกิจทัวร์ประเภทนี้กล่าวว่า พวกเขาต้องตกเป็นแพะรับบาปด้วยเหตุที่ผู้คนพยายามหาเหตุผลใส่ร้ายว่าทำไมปลาฉลามขาวจึงจู่โจมมนุษย์
และยังบอกอีกว่ามีอัตราคนถูกฟ้าผ่าตายมากกว่าอัตราคนที่ถูกฉลามเล่นงานเสียอีก ดังนั้นจึงจำเป็นต้องมีการศึกษาวิจัยในประเด็นนี้อย่างจริงจัง และสรุปผลให้ได้ว่าการล่อฉลามแบบนี้จะทำให้พฤติกรรมของปลาฉลามขาวเปลี่ยนไปก่อนที่จะออกกฎหมายห้ามการกระทำเช่นนี้
ด้วยเหตุนี้เองจึงมีคำแนะนำให้ผู้ที่ต้องการดำน้ำเพื่อชมปลาฉลามขาว ต้องทำการล่อในเขตที่ปลาฉลามขาวจะออกล่าเหยื่อเท่านั้น และต้องห่างจากเขตของคนทั่วไป 
ไม่ใช่ล่อให้ฉลามมาหาถึงที่   โดยฉลามที่มาจะเป็นเพียงฉลามที่ต้องการล่าซากที่เหลือเท่านั้น และเมื่อมันไม่ได้รับอาหารมันก็จะจากไปเอง และจะไม่คิดว่าการล่อแบบนี้จะทำให้มันได้อาหาร เพื่อตัดสายสัมพันธ์ระหว่างคนกับปลาฉลามขาวออกจากกันซึ่งนโยบายนี้ได้ถูกนำเสนอไปที่ทางรัฐบาล
ธุรกิจทัวร์ปลาฉลามขาวทำกำไรได้อย่างเป็นกอบเป็นกำ เมื่อเทียบกับการทำประมงที่มีรายได้จำกัด กรามของปลาฉลามขาวคู่เดียวมีค่าถึง 20,000 ยูโร นับเป็นรายได้ที่สูงมากเมื่อเทียบกับการทำประมงต่อวัน อย่างไรก็ตามสัตว์ที่ตายแล้วก็ทำได้เพียงเศษเงินเมื่อเทียบกับสัตว์ที่ยังมีชีวิตอยู่ ทัวร์ปลาฉลามขาวเป็นธุรกิจที่มั่นคงกว่าและเป็นการกระตุ้นเศรษฐกิจท้องถิ่น ตัวอย่างของบริษัททัวร์บริษัทแห่งหนึ่ง ซึ่งมีเรืออยู่ในสังกัด 6 ลำ เรือแต่ละลำบรรทุกคนได้ราว 30 คนต่อวัน หากคนหนึ่งต้องจ่ายค่าชมราว ๆ 50 ยูโรถึง 150 ยูโร  ดังนั้นในเวลา 1 วัน บรรดาฉลามที่มาแวะเวียนที่เรือนี้จะทำกำไรให้พวกเขามากถึง 9,000 ยูโรถึง 27,000 ยูโรต่อเรือแต่ละลำ
ดูเพิ่ม

เมกะโลดอน
แหล่งข้อมูลอื่น

ข้อมูลที่เกี่ยวข้องกับ Carcharodon carcharias ที่วิกิสปีชีส์
ภาพปลาฉลามขาวบนผิวน้ำ
ขนาดเมื่อเทียบกับมนุษย์
ภาพปลาฉลามขาว
ภาพปลาฉลามขาวบนผิวน้ำ
ภาพปลาฉลามขาวเหนือผิวน้ำ ที่บริเวณประเทศเม็กซิโก
ภาพปลาฉลามขาวใต้น้ำ
การล่อปลาฉลามขาว
มหัศจรรย์อารมณ์อลเวง 2

| มหัศจรรย์อารมณ์อลเวง 2 |
| --- | --- |
ใบปิดภาพยนตร์
กำกับ: เคลซีย์ แมนน์
บทภาพยนตร์:   เม็ก เลอโฟฟ  เดฟ โฮลสไตน์ 
เนื้อเรื่อง:   เคลซีย์ แมนน์  เม็ก เลอโฟฟ 
อำนวยการสร้าง: มาร์ก นีลเซน
นักแสดงนำ:   เอมี โพห์เลอร์  ฟิลลิส สมิธ  ลูอิส แบล็ก  โทนี เฮล  ลิซา ลาพิรา  มายา ฮอว์ก  เคนซิงตัน ทอลแมน  อาโย เอเดบิรี  ลิลิมาร์  เกรซ ลู  สุมัยยะห์ นูริดดิน-กรีน  แอดเดล เอ็กเซอโชโพลอส  ไดแอน เลน  ไคล์ แมคลัคแลน  พอล วอลเตอร์ เฮาเซอร์ 
กำกับภาพ:   อดัม ฮาบิบ  โจนาธาน พิตโก 
ตัดต่อ: เมาริสา ฮอร์วิตซ์
ดนตรีประกอบ: อันเดรีย ดัตซ์แมน
บริษัทผู้สร้าง: พิกซาร์แอนิเมชันสตูดิโอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   10 มิถุนายน ค.ศ. 2024 (2024-06-10) (โรงละครเอลแคปิตัน)  12 มิถุนายน ค.ศ. 2024 (2024-06-12) (ไทย)  14 มิถุนายน ค.ศ. 2024 (2024-06-14) (สหรัฐ) 
ความยาว: 96 นาที
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 1.696 พันล้านดอลลาร์สหรัฐ
มหัศจรรย์อารมณ์อลเวง 2 (อังกฤษ: Inside Out 2) เป็นภาพยนตร์แอนิเมชันอเมริกันแนวก้าวผ่านวัย ที่ออกฉายใน ค.ศ. 2024 สร้างโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ ภาพยนตร์เป็นภาคต่อของ มหัศจรรย์อารมณ์อลเวง (2015) กำกับโดย เคลซีย์ แมนน์ (เป็นการกำกับภาพยนตร์เรื่องแรกของเขา) อำนวยการสร้างโดย มาร์ก นีลเซน จากบทภาพยนตร์เขียนโดย เม็ก เลอโฟฟและเดฟ โฮลสไตน์ และเนื้อเรื่องโดยแมนน์และเลอโฟฟ ภาพยนตร์ให้เสียงตัวละครโดย เอมี โพห์เลอร์, ฟิลลิส สมิธ, ลูอิส แบล็ก, ไดแอน เลนและไคล์ แมคลัคแลน กลับมารับบทเดิมจากภาพยนตร์เรื่องแรก ร่วมกับ มายา ฮอว์ก, เคนซิงตัน ทอลแมน, โทนี เฮล, ลิซา ลาพิรา, อาโย เอเดบิรี, ลิลิมาร์, เกรซ ลู, สุมัยยะห์ นูริดดิน-กรีน, แอดเดล เอ็กเซอโชโพลอสและพอล วอลเตอร์ เฮาเซอร์ ภาพยนตร์เล่าเรื่องราวเกี่ยวกับอารมณ์ของไรลีย์ พวกเขาพบว่ามีอารมณ์ใหม่ ๆ ต้องการควบคุมไรลีย์แทนพวกเขา
มหัศจรรย์อารมณ์อลเวง 2 เริ่มต้นพัฒนาใน ค.ศ. 2020 หลังจากที่แมนน์ได้เห็นรูปถ่ายวันเกิดของเขาในช่วงวัยเด็ก ภาพยนตร์นำเสนอแนวคิด "ห้าถึง 27 อารมณ์" ของ พีต ดอกเตอร์ หัวหน้าฝ่ายสร้างสรรค์ของพิกซาร์ จากภาพยนตร์เรื่องแรกที่แมนน์เสนอในระหว่างการสร้าง เพื่อใช้ในการสร้างโลกที่ "เป็นความจริง"
มหัศจรรย์อารมณ์อลเวง 2 ฉายรอบปฐมทัศน์เมื่อวันที่ 10 มิถุนายน ค.ศ. 2024 ที่โรงละครเอลแคปิตันในลอสแอนเจลิส ฉายในไทยวันที่ 12 มิถุนายน และฉายในสหรัฐวันที่ 14 มิถุนายน ภาพยนตร์ได้รับการตอบรับที่ดีจากนักวิจารณ์และทำเงินทั่วโลก 1.696 พันล้านดอลลาร์สหรัฐ ภาพยนตร์ทำลายสถิติในบ็อกซ์ออฟฟิศหลายรายการ รวมถึงเป็นภาพยนตร์ที่ทำเงินสูงสุดใน ค.ศ. 2024, ภาพยนตร์แอนิเมชันที่ทำเงินสูงสุดอันดับที่สอง, ภาพยนตร์ที่ทำเงินสูงสุดอันดับที่แปด
ผู้ให้เสียง

เอมี โพห์เลอร์ รับบทเป็น ลั้ลลา
ฟิลลิส สมิธ รับบทเป็น เศร้าซึม
ลูอิส แบล็ก รับบทเป็น ฉุนเฉียว
โทนี เฮล รับบทเป็น กลั๊วกลัว ในภาพยนตร์เรื่องแรกพากย์เสียงโดย บิล เฮเดอร์
ลิซา ลาพิรา รับบทเป็น หยะแหยง ในภาพยนตร์เรื่องแรกพากย์เสียงโดย มินดี คาลิง
มายา ฮอว์ก รับบทเป็น ว้าวุ่น, อารมณ์ใหม่ มีนิสัยวิตกกังวล ร่างกายสีส้ม
อาโย เอเดบิรี รับบทเป็น อิจฉา, อารมณ์ใหม่ มีนิสัยขี้อิจฉา ร่างกายสีฟ้า
แอดเดล เอ็กเซอโชโพลอส รับบทเป็น อองวี (เฉยชิล), อารมณ์ใหม่ มีนิสัยขี้เบื่อ ร่างกายสีคราม
พอล วอลเตอร์ เฮาเซอร์ รับบทเป็น เขิ้นเขินอ๊ายอาย, อารมณ์ใหม่ มีนิสัยขี้อาย ร่างกายสีชมพู
เคนซิงตัน ทอลแมน รับบทเป็น ไรลีย์ แอนเดอร์เซน, เด็กหญิงอายุ 13 ปี ทอลแมนเข้ามารับบทแทนที่เคตลิน ดิแอส จากภาพยนตร์ภาคแรก
ไดแอน เลน รับบทเป็น คุณผู้หญิงแอนเดอร์เซน, แม่ของไรลีย์
ไคล์ แมคลัคแลน รับบทเป็น คุณผู้ชายแอนเดอร์เซน, พ่อของไรลีย์
ลิลิมาร์ รับบทเป็น วาเลนตินา "วัล" ออร์ติซ, นักกีฬาฮอกกี้ชื่อดังในโรงเรียนมัธยมของไรลีย์
พอลลา เพล รับบทเป็น ฉุนเฉียวของแม่
สุมัยยะห์ นูริดดิน-กรีน รับบทเป็น บรี, เพื่อนของไรลีย์
เกรซ ลู รับบทเป็น เกรซ, เพื่อนของไรลีย์
เยฟตี นิโคล บราวน์ รับบทเป็น โค้ชโรเบิร์ต, หัวหน้าค่ายฮ็อกกี้ฤดูร้อน
จอห์น แรตเซนเบอร์เกอร์ รับบทเป็น ฟริตซ์ นี่เป็นบทบาทแรกของแรตเซนเบอร์เกอร์ในภาพยนตร์ของพิกซาร์นับตั้งแต่เรื่อง คู่ซ่าล่ามนต์มหัศจรรย์ (2020)
จูน สควิบบ์ รับบทเป็น คะนึงจิต, อารมณ์ใหม่ ความรู้สึกคิดถึงสีน้ำตาล
รอน ฟันเชส รับบทเป็น บ้าบิ่น, ตัวละครจากรายการทีวีในวัยเด็กสุดโปรดของไรลีย์
ยง เย รับบทเป็น แลนซ์ ดาบเชือดใจ, ตัวละครในวิดีโอเกมที่กล้าหาญ ซึ่งไรลีย์หลงใหลเมื่อตอนที่เธอยังเด็ก
การสร้าง > การพัฒนา

หลังความสำเร็จของ มหัศจรรย์อารมณ์อลเวง ซึ่งกลายเป็นภาพยนตร์ที่ทำเงินสูงสุดอันดับที่เจ็ดใน ค.ศ. 2015 เอนเทอร์เทนเมนต์ทูไนต์ และ เดอะการ์เดียน พิจารณาแล้วว่าเป็นการสร้างภาพยนตร์ภาคต่อนั้น "หลีกเลี่ยงไม่ได้" พีต ดอกเตอร์ ผู้กำกับ มหัศจรรย์อารมณ์อลเวง กำลังสร้างแนวคิดสำหรับภาพยนตร์ภาคต่อในขณะที่ภาพยนตร์ต้นฉบับได้รับการเสนอชื่อเข้าชิงในงานประกาศผลรางวัลออสการ์ ครั้งที่ 88 ในเดือนมกราคม ค.ศ. 2016 การพัฒนาเนื้อเรื่องเริ่มต้นในช่วงต้น ค.ศ. 2020 และ พิกซาร์ ยืนยันการพัฒนาภาพยนตร์ภาคต่ออย่างเป็นทางการระหว่างการประกาศ ดี23 เอกซ์โป ในเดือนกันยายน ค.ศ. 2022 โดย เอมี โพห์เลอร์ ขึ้นบนเวทีเพื่อพูดคุยเกี่ยวกับภาพยนตร์ร่วมกับดอกเตอร์ มีการประกาศว่า เคลซีย์ แมนน์ จะเป็นผู้กำกับในภาพยนตร์ภาคต่อ (ทำให้เป็นการกำกับภาพยนตร์ครั้งแรกของเขา) ร่วมกับ มาร์ก นีลเซน เป็นผู้อำนวยการสร้าง ในขณะที่ เม็ก เลอโฟฟ จะเป็นผู้เขียนบทภาพยนตร์ โดยกลับมาจากภาพยนตร์เรื่องแรก
แมนน์ใช้แนวคิด "ห้าถึง 27 อารมณ์" ของดอกเตอร์ที่เขาเสนอในระหว่างการสร้างภาพยนตร์เรื่องแรกเพื่อใช้ในการสร้างโลกที่ "เป็นความจริง" แนวคิดแรกของแมนน์คือ มีอารมณ์ใหม่จำนวนเก้าอารมณ์ที่ทำให้ลั้ลลารู้สึกล้นหลามกับอารมณ์ใหม่ ๆ ที่ปรากฏ แต่รู้สึกว่าเรื่องราวไม่สามารถติดตามได้ โดยมีอารมณ์มากมายที่เป็นจุดเด่นหรือไม่เพิ่มเรื่องราว ดังนั้นหลังจากการฉายครั้งแรก เขาตัดสินใจลดจำนวนอารมณ์ลง ในบรรดาอารมณ์เหล่านั้นคือ ชาเดินฟร็อยเดอ (มีความสุขจากความโชคร้ายของบุคคลอื่น), ความหึงหวงและความรู้สึกผิด แต่สองอารมณ์หลังมีอิทธิพลต่อภาพยนตร์แม้จะถูกลบออกไป โดยแมนน์รู้สึกว่า อิจฉาสามารถเกี่ยวข้องกับความหึงหวงได้ และความรู้สึกผิดที่เหลืออยู่จะพบได้ในการแนะนำตัวของว้าวุ่น โดยเป็นสัมภาระแห่งความรู้สึกผิด โดยได้รับแรงบันดาลใจจากโรงแรมในดิสนีย์แลนด์
การฉาย

มหัศจรรย์อารมณ์อลเวง 2 ฉายรอบปฐมทัศน์ที่โรงละครเอลแคปิตันในลอสแอนเจลิสเมื่อวันที่ 10 มิถุนายน ค.ศ. 2024 ฉายในโรงภาพยนตร์ไทยวันที่ 12 มิถุนายน และฉายในโรงภาพยนตร์สหรัฐวันที่ 14 มิถุนายน ในระบบ เรียลดี 3ดี, ไอแมกซ์และดอลบีซินีมา นอกจากนี้ยังฉายในเทศกาลภาพยนตร์แอนิเมชันนานาชาติอานซี 2024 ในวันเดียวกัน
การตอบรับ > บ็อกซ์ออฟฟิศ

มหัศจรรย์อารมณ์อลเวง 2 ทำเงินในสหรัฐและแคนาดา 653 ล้านดอลลาร์สหรัฐและ 1.043 พันล้านดอลลาร์สหรัฐในต่างประเทศ รวมทั่วโลก 1.696 พันล้านดอลลาร์สหรัฐ ข้อมูลเมื่อ 25 ตุลาคม ค.ศ.  2024 (2024 -10-25)
แหล่งข้อมูลอื่น

มหัศจรรย์อารมณ์อลเวง 2 ที่อินเทอร์เน็ตมูวีเดตาเบส
แอนโทนี ฮ็อปกินส์

| เซอร์ แอนโทนี ฮ็อปกินส์ CBE |
| --- | --- |
ฮ็อปกินส์ในงานเทศกาลภาพยนตร์นานาชาติโทรอนโต 2010
เกิด: ฟิลิป แอนโทนี ฮ็อปกินส์  (1937-12-31) 31 ธันวาคม ค.ศ. 1937 (87 ปี) พอร์ตทัลบอต กลามอร์แกน เวลส์
พลเมือง: สหราชอาณาจักร สหรัฐ
ศิษย์เก่า: รอยัลเวล์คอลเลจออฟมิวสิกแอนด์ดรามา ราชสถานศิลปะการละคร
อาชีพ: นักแสดง ผู้กำกับ โปรดิวเซอร์
ปีปฏิบัติงาน: 1960–ปัจจุบัน
ผลงาน: รายการทั้งหมด
คู่สมรส: เปโตราเนลลา บาร์เกอร์ (สมรส 1966; หย่า 1972) เจนนิเฟอร์ ลินตัน (สมรส 1973; หย่า 2002) สเตลลา อาร์โรเยเบ (สมรส 2003)
บุตร: 1 คน
รางวัล: รายการทั้งหมด
เซอร์ ฟิลิป แอนโทนี ฮ็อปกินส์ CBE (อังกฤษ: Sir Philip Anthony Hopkins; เกิด 31 ธันวาคม ค.ศ. 1937) เป็นนักแสดง ผู้กำกับ และโปรดิวเซอร์ชาวเวลส์ เขาเป็นที่รู้จักจากการแสดงทั้งในภาพยนตร์ โทรทัศน์ และละครเวที ฮ็อปกินส์ได้รับรางวัลมากมาย รวมถึงรางวัลออสการ์สองรางวัล, รางวัลแบฟตาสี่รางวัล, รางวัลไพรม์ไทม์เอมมีสองรางวัล และรางวัลลอเรนซ์โอลิวีเอร์อีกหนึ่งรางวัล นอกจากนี้ เขายังได้รับรางวัลเซซิล บี. เดอมิลล์ ในปี 2005 และแบฟตาเฟลโลว์ชิปสำหรับความสำเร็จตลอดชีวิตในปี 2008 เขาได้รับการแต่งตั้งเป็นอัศวินจากสมเด็จพระราชินีนาถเอลิซาเบธที่ 2 แห่งสหราชอาณาจักร ในปี 1993 สำหรับผลงานด้านละครของเขา
แหล่งข้อมูลอื่น

แอนโทนี ฮ็อปกินส์ ที่อินเทอร์เน็ตบรอดเวย์ดาตาเบส
แอนโทนี ฮ็อปกินส์ ที่อินเทอร์เน็ตมูวีเดตาเบส
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)  เอเดรียน โบรดี (2024)
พ.ศ. 2490

| --- | --- |
ศตวรรษ::  19  20  21
ปี::  2487  2488  2489  2490  2491  2492  2493
| --- | --- |
ปฏิทินสุริยคติไทย: 2490
ปฏิทินกริกอเรียน: 1947 MCMXLVII
Ab urbe condita: 2700
ปฏิทินอาร์มีเนีย: 1396 ԹՎ ՌՅՂԶ
ปฏิทินอัสซีเรีย: 6697
ปฏิทินบาไฮ: 103–104
ปฏิทินศกบาหลี: 1868–1869
ปฏิทินเบงกอล: 1353–1354
ปฏิทินเบอร์เบอร์: 2897
ปีในรัชกาลอังกฤษ: 11 Geo. 6 – 12 Geo. 6
พุทธศักราช: 2491
ปฏิทินพม่า: 1309
ปฏิทินไบแซนไทน์: 7455–7456
ปฏิทินจีน: 丙戌年 (จอธาตุไฟ) 4644 หรือ 4437     — ถึง — 丁亥年 (กุนธาตุไฟ) 4645 หรือ 4438
ปฏิทินคอปติก: 1663–1664
ปฏิทินดิสคอร์เดีย: 3113
ปฏิทินเอธิโอเปีย: 1939–1940
ปฏิทินฮีบรู: 5707–5708
ปฏิทินฮินดู: 
 - วิกรมสมวัต: 2003–2004
 - ศกสมวัต: 1868–1869
 - กลียุค: 5048–5049
ปฏิทินโฮโลซีน: 11947
ปฏิทินอิกโบ: 947–948
ปฏิทินอิหร่าน: 1325–1326
ปฏิทินอิสลาม: 1366–1367
ปฏิทินญี่ปุ่น: โชวะ 22 (昭和２２年)
ปฏิทินชวา: 1878–1879
ปฏิทินจูเช: 36
ปฏิทินจูเลียน: กริกอเรียนลบ 13 วัน
ปฏิทินเกาหลี: 4280
ปฏิทินหมินกั๋ว: ROC 36 民國36年
ปฏิทินนานักชาฮี: 479
ปฏิทินทิเบต: 阳火狗年 (ธาตุไฟเพศผู้-จอ) 2073 หรือ 1692 หรือ 920     — ถึง — 阴火猪年 (ธาตุไฟเพศเมีย-กุน) 2074 หรือ 1693 หรือ 921
พุทธศักราช 2490 ตรงกับปีคริสต์ศักราช 1947 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
ปีกุน นพศก จุลศักราช 1309 (วันที่ 16 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี :
ถวัลย์ ธำรงนาวาสวัสดิ์ (23 สิงหาคม พ.ศ. 2489 – 8 พฤศจิกายน พ.ศ. 2490)
ควง อภัยวงศ์ (9 พฤศจิกายน พ.ศ. 2490 – 8 เมษายน พ.ศ. 2491)
เหตุการณ์

12 กุมภาพันธ์ - ตัวแทนพม่า ไทใหญ่ ชีน และกะชีน ลงนามในความตกลงปางหลวงเพื่อรวมตัวเป็นสหภาพ แต่ละกลุ่มสามารถแยกตัวเป็นอิสระหลังจากรวมตัวกันครบ 10 ปี
1 เมษายน - ผู้นำชาวไทยเชื้อสายมลายูประชุมกันที่ จ.ปัตตานี และเสนอคำขอ 7 ข้อ ต่อรัฐบาล
4 มิถุนายน - วันจัดตั้งคณะแพทยศาสตร์ จุฬาลงกรณ์มหาวิทยาลัย
14 สิงหาคม - ประเทศปากีสถาน ประกาศเอกราช
18 กันยายน - วันก่อตั้งโรงเรียนฤทธิยะวรรณาลัย
8 พฤศจิกายน - รัฐประหารในประเทศไทย พ.ศ. 2490 : พล.ท.ผิน ชุณหะวัณ ยึดอำนาจรัฐบาล พล.ร.ต.ถวัลย์ ธำรงนาวาสวัสดิ์ นายกรัฐมนตรี
20 พฤศจิกายน - สมเด็จพระราชินีนาถเอลิซาเบธที่ 2 แห่งสหราชอาณาจักร ทรงอภิเษกสมรสกับเจ้าชายฟิลิปปอสแห่งกรีซและเดนมาร์ก ต่อมาได้รับการสถาปนาหลังจากเจ้าฟ้าหญิงเอลิซาเบธ ขึ้นครองราชย์ เป็น ดยุกแห่งเอดินบะระ และเปลี่ยนพระนามพร้อมพระอิสริยยศเป็น เจ้าชายฟิลิป ดยุกแห่งเอดินบะระ
14 ธันวาคม - สนามซานเตียโก เบร์นาเบว เปิดใช้งานเป็นครั้งแรก
31 ธันวาคม - ทีมฟุตบอลทีมชาติอาร์เจนตินาชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 20 ณ เมืองกัวยากิล ประเทศเอกวาดอร์
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2490
วันเกิด > มกราคม

1 มกราคม
เฉลิม รงคผลิน นักเขียนชาวไทย
ธงชัย ศุภสมุด นักมวยสากลชาวไทย
ฟรานซิส ยิป นักร้องหญิงชาวฮ่องกง
8 มกราคม
เดวิด โบอี นักร้อง นักแต่งเพลงชาวอังกฤษ นักแสดง นักดนตรี โปรดิวเซอร์เพลง และผู้เรียบเรียงเพลงชาวอังกฤษ (ถึงแก่กรรม 10 มกราคม พ.ศ. 2559)
สวัสดิ์ สืบสายพรหม อดีตรัฐมนตรีช่วยว่าการกระทรวงเกษตรและสหกรณ์ไทย และอดีตสมาชิกสภาผู้แทนราษฎรจังหวัดศรีสะเกษ
10 มกราคม - วัชระ ตันตรานนท์ อดีตสมาชิกวุฒิสภา แบบสรรหา นักธุรกิจเจ้าของโรงเรียนพาณิชยการลานนา
13 มกราคม - เอลิซาเบธ อานน์ เดอ เมสซี พระธิดาคนใหญ่ใน เจ้าหญิงอองตัวแนตแห่งโมนาโก (ถึงแก่กรรม 10 มิถุนายน พ.ศ. 2563)
15 มกราคม - ซอวิน (เจ้าชาย) นักการเมืองชาวพม่า
16 มกราคม
ศิษฐวัชร วงษ์สุวรรณ สมาชิกสภานิติบัญญัติแห่งชาติ อดีตสมาชิกวุฒิสภาแบบสรรหา อดีตผู้ทรงคุณวุฒิพิเศษกองทัพเรือ
อาภัสรา หงสกุล นางสาวไทย
20 มกราคม - กนก เหวียนระวี ภูมิสถาปนิก
22 มกราคม
หม่อมเจ้าจุลเจิม ยุคล
ปีติพงศ์ พึ่งบุญ ณ อยุธยา อดีตรัฐมนตรีว่าการกระทรวงเกษตรและสหกรณ์ไทย อดีตปลัดกระทรวงเกษตรและสหกรณ์ไทย อดีตปลัดกระทรวงทรัพยากรธรรมชาติและสิ่งแวดล้อมไทย
23 มกราคม - เมกาวาตี ซูการ์โนบุตรี อดีตประธานาธิบดีอินโดนีเซีย
24 มกราคม - มิชิโอะ คะกุ นักฟิสิกส์ชาวอเมริกัน
25 มกราคม
เจ้าชายเว็ลฟ์ แอนสท์ แห่งฮันโนเฟอร์ (ถึงแก่กรรม 10 มกราคม พ.ศ. 2524)
สตัฟฟัน เด มิสตูรา นักการทูตอิตาลี-สวีเดน
29 มกราคม - มาเรียน วาร์ก้า นักดนตรี, นักประพันธ์เพลง และผู้เล่นออร์แกน (ถึงแก่กรรม 8 สิงหาคม พ.ศ. 2560)
วันเกิด > กุมภาพันธ์

กุมภาพันธ์ - โมฮัมหมัด นาญิบุลลอฮ์ นักการเมืองชาวอัฟกานิสถาน ประธานาธิบดีอัฟกานิสถาน (ถึงแก่กรรม 25 มิถุนายน พ.ศ. 2552)
2 กุมภาพันธ์ - ฟาร์ราห์ ฟอว์เซตต์ นักแสดงชาวอเมริกัน (ถึงแก่กรรม 25 มิถุนายน พ.ศ. 2552)
4 กุมภาพันธ์ - แดน เควล รองประธานาธิบดีคนที่ 44 ของสหรัฐอเมริกา
8 กุมภาพันธ์ - อี้ จงเทียน นักเขียน, นักประวัติศาสตร์, นักปราชญ์ชาวจีน
11 กุมภาพันธ์ - ยุกิโอะ ฮะโตะยะมะ นายกรัฐมนตรีคนที่ 93 ของประเทศญี่ปุ่น
15 กุมภาพันธ์ - โชคสมาน สีลาวงษ์ อดีตรัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎรจังหวัดอุดรธานี
18 กุมภาพันธ์
เจ้าหญิงคริสตินาแห่งเนเธอร์แลนด์
ฉลาด ส่งเสริม ศิลปินแห่งชาติ หมอลำ
20 กุมภาพันธ์ - ประพันธ์ นัยโกวิท อดีตกรรมการการเลือกตั้ง สมาชิกสภาร่างรัฐธรรมนูญไทย
24 กุมภาพันธ์
เจิ้ง เส้าชิว นักแสดงชายและนักร้องชาวฮ่องกง
เฟร์นันโด บาร์ราชีนา อดีตนักฟุตบอลชาวสเปน (ถึงแก่กรรม 4 มกราคม พ.ศ. 2559)
25 กุมภาพันธ์ - ไพรัช เพิ่มฉลาด อดีตสมาชิกวงคาราบาว (ถึงแก่กรรม พ.ศ. 2549)
26 กุมภาพันธ์
แซนดี ชอว์ นักร้องชาวอังกฤษ
สมชัย จึงประเสริฐ อดีตกรรมการการเลือกตั้ง
วันเกิด > มีนาคม

2 มีนาคม - แฮร์รี เรดแนปป์ อดีตนักฟุตบอล ผู้จัดการทีมฟุตบอลชาวอังกฤษ
3 มีนาคม - ชำนิ ศักดิเศรษฐ์ รองหัวหน้าพรรคประชาธิปัตย์
6 มีนาคม
ร็อบ ไรเนอร์ นักแสดง ผู้กำกับ ดาราตลก และผู้สร้างภาพยนตร์ ชาวอเมริกัน
อาศิส พิทักษ์คุมพล จุฬาราชมนตรี ประธานคณะกรรมการกลางอิสลามแห่งประเทศไทย อดีตสมาชิกวุฒิสภา อดีตประธานกรรมการอิสลามประจำจังหวัดสงขลา
8 มีนาคม - โฟลเรนตีโน เปเรซ ประธานสโมสรของสโมสรฟุตบอลเรอัลมาดริด
10 มีนาคม - คิม แคมป์เบล นักการเมืองนักการทูตนักกฎหมายและนักเขียนชาวแคนาดา
11 มีนาคม
โกวิท วัฒนะ รองนายกรัฐมนตรี อดีตรัฐมนตรีว่าการกระทรวงมหาดไทย อดีตผู้บัญชาการสำนักงานตำรวจแห่งชาติ
บรูซ แกสตัน นักดนตรี นักแต่งเพลงชาวอเมริกัน (ถึงแก่กรรม 17 ตุลาคม พ.ศ. 2564)
12 มีนาคม - มิตต์ รอมนีย์ นักธุรกิจและนักการเมืองชาวอเมริกัน
13 มีนาคม - นำยุทธ สงค์ธนาพิทักษ์ อดีตอธิการบดีมหาวิทยาลัยเทคโนโลยีราชมงคลล้านนา
15 มีนาคม
มะซะโอะ คะโต นักหมากล้อมชาวญี่ปุ่น
หยาด นภาลัย นักร้องเพลงลูกกรุง (ถึงแก่กรรม 5 กุมภาพันธ์ พ.ศ. 2553)
19 มีนาคม - เกลนน์ โคลส นักแสดงชาวอเมริกัน
20 มีนาคม
เจ้าชายฮัสซัน บิน เฏาะลาล
ประชา มาลีนนท์ อดีตรัฐมนตรีว่าการกระทรวงการท่องเที่ยวและกีฬาไทย อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ไทย
อิทธิวัฒน์ เพียรเลิศ อดีตนักจัดรายการวิทยุ นักธุรกิจ วิศวกรชาวไทย (ถึงแก่กรรม 24 พฤศจิกายน พ.ศ. 2560)
25 มีนาคม - เอลตัน จอห์น นักร้อง นักดนตรี นักแต่งเพลง ชาวอังกฤษ
26 มีนาคม - คิม ยุน-อก อดีตสุภาพสตรีหมายเลขหนึ่งของประเทศเกาหลีใต้
29 มีนาคม - ถาวร เสนเนียม รองหัวหน้าพรรคประชาธิปัตย์ สมาชิกสภาผู้แทนราษฎรจังหวัดสงขลา และอดีตรัฐมนตรีช่วยว่าการกระทรวงมหาดไทย
31 มีนาคม - จันทรา คชหิรัญ นักร้องชาวไทย‎
วันเกิด > เมษายน

2 เมษายน - เลิศรัตน์ รัตนวานิช อดีตสมาชิกวุฒิสภาแบบสรรหา
5 เมษายน - กลอเรีย มาคาปากัล-อาร์โรโย นักการเมืองฟิลิปปินส์ ประธานาธิบดีคนที่ 14 ของฟิลิปปินส์
7 เมษายน - อิกกี ป็อป นักแต่งเพลงชาวอเมริกัน
8 เมษายน - โรเบิร์ต คิโยซากิ นักธุรกิจและนักเขียนชาวอเมริกัน
10 เมษายน
ชาญชัย สุนทรมัฏฐ์ อดีตรองปลัดกระทรวงมหาดไทย (ถึงแก่กรรม 2 ธันวาคม พ.ศ. 2555)
สราวุธ ประทีปากรชัย ผู้รักษาประตูฟุตบอลทีมชาติไทย และสโมสรฟุตบอลธนาคารกรุงเทพ
12 เมษายน
เดวิด เลตเทอร์แมน พิธีกรรายการโทรทัศน์ชาวอเมริกัน
ทอม แคลนซี นักเขียนชาวอเมริกัน (ถึงแก่กรรม 1 ตุลาคม พ.ศ. 2556)
13 เมษายน
บุปผา สายชล นักร้องลูกทุ่งหญิงชาวไทย (ถึงแก่กรรม 8 กรกฎาคม พ.ศ. 2533)
สุรินทร์ เริงอารมณ์ อดีตรองผู้บัญชาการทหารสูงสุด
14 เมษายน - คิม มย็อง-ซุก อดีตนักวอลเลย์บอลหญิงชาวเกาหลีเหนือ
15 เมษายน - ดีดี ลิน นางแบบ
17 เมษายน - โทะชิโอะ ฮิระโนะ นักวิทยาศาสตร์ด้านภูมิคุ้มกันชาวญี่ปุ่น
19 เมษายน - จัตุรนต์ คชสีห์ อดีตสมาชิกสภาผู้แทนราษฎรจังหวัดชุมพร
21 เมษายน - อิกกี ป็อป นักร้อง นักแต่งเพลง นักดนตรีชาวอเมริกัน
23 เมษายน - คริสเตอร์ เพตเตอรส์สัน อาชญากรชาวสวีเดน (ถึงแก่กรรม 29 กันยายน พ.ศ. 2547)
25 เมษายน - โยฮัน ครัฟฟ์ อดีตนักฟุตบอลทีมชาติเนเธอร์แลนด์ (ถึงแก่กรรม 24 มีนาคม พ.ศ. 2559)
26 เมษายน - ไพรเวศ วงศ์ธนบัตร อดีตนักร้องและนักดนตรีชาวไทย (ถึงแก่กรรม 16 กันยายน พ.ศ. 2556)
30 เมษายน - ชัชชัย พหลแพทย์ อดีตกองหลังทีมชาติไทย